ناېجیریا کې د بوکوحرام حملو کې ۲۱ کسان وژل شوي
د نائجیریا اسلامی تندروه ډله بوکو حرام په شمال شرقي نائیجیریا کې موجود یو ترهگر تحریک دې چې د نائیجیریا د حکومت واک ړنگولو او د خپلې خوښې اسلامی ریاست جوړولو لپاره جنگیږي. د کال ٢٠٠٩ نه تر د کال ٢٠١۴ترمینځه دې ډلې د ٥٠٠٠٠ نه سیوا عام خلک وژلې دي
د ناېجیریا په شمالي برخه کې د وسلې ډلې بوکوحرام په یو تازه برید کې لږ تر لږه ۲۱ کسان وژل شوي. دغه برید د جمعې په ورځ په چېبوک کلي کې پداسې محال شوې چې تندروه ډلې په هیواد کې د قامي انتخاباتو وړاندې تشدد سوا کړی. د بوکو حرام ډلې لخوا په تیرو شپږو کالو کې د ناېجیریا په شمالي برخو کې د تشدد وروستو ګڼې سېمې ځپلي دي. د ناېجیریا امنېتي ځواکونه د انتخاباتو وړاندې د دغې ډلې لخوا روان تشدد کمولو کې ناکامه ښکاري. د دغې ډلې لخوا روان تشدد له وجې د هیواد حکومت قامي انتخابات د روانې میاشتې نه د مارچ ۲۸ نېټې ته وروستو کړیدي. چېبوک کلې تېر کال هغه وخت په نړیوالو مطبوعاتو کې د نړۍ پام ځان ته راګرځولې وو کله چې تندروه ډلې پدغه کلي کې د ۲۰۰ نه سوا د سکول جېنکۍ تښتولې وی او ددغې وروستو په انټرنېټ او په ګرده نړۍ کې د دغو جېنکو د راخلاصولو لپاره خصوصي کمپاېن چلېدلې وو. د ناېجیریا پوځ تیره ورځ دعوه کړې وه چې تیره ورځ په هواېي بریدونو کې د بوکو حرام ډلې یو شمیر جنګیالي وژل شوي دي. د دغه دعوو د ازادو سر چېنو نه پخلې نه دی شوې. د نائجیریا پوځ د شورو په ورځ ویلي دي چې عسکرو يي روانه هفتهترسره کړې شوې عملیاتو په مهال د بوکو حرام ٣٠٠ و نه زیات وسله وال وژلې دي او د دوي کنړول نه يي ١١ کلي بیرته اخستې دي. د پوځ د دې دعوو په اذاده ډول تصدیق نه دی شوی. د نائجیریا اسلامی تندروه ډله بوکو حرام په شمال شرقي نائیجیریا کې موجود یو ترهگر تحریک دې چې د نائیجیریا د حکومت واک ړنگولو او د خپلې خوښې اسلامی ریاست جوړولو لپاره جنگیږي. د کال ٢٠٠٩ نه تر د کال٢٠١۴ترمینځه دې ډلې د ٥٠٠٠٠ نه سیوا عام خلک وژلې دي. بوکو حرام د اسلام یو داسې عکس وړاندې کوی چې ترمخه ېی مسلمانانو لپاره د غربي ټولنې سره تړون لرونکې سیاسی او سماجی هلو ځلو کې برخه اخستل حرام گڼي. په دې کې انتخاباتو کې ووټ اچول، پینټونه او شرټونه اغوستل او سیکولر تعلیم یا د مذهب نه پاک تعلیم شامل دي